眼眵

眼眵，貤叫眼眵污、眼眵屙、眼屙咾啥个，是眼睛个硬皮状分泌物，正常是淡黄颜色稠个液体或者伊凝固以後形成个树脂样物事。眼眵个主要组成是眼板腺个脂性分泌物搭仔眼淚水，还会得有少量脱落个结膜或角膜个上皮组织、吹进眼睛里向个塳尘、局部增殖个微生物、局部洇出来个血浆成分，甚至炎症细胞。